ຄະນະສືບສວນ ສຫລ ເວົ້າວ່າ ລໍ້ຂອງເຮືອບິນ ໄປຕໍາ ກໍາແພງກັ້ນນໍ້າທະເລ ກ່ອນຈະເຮືອບິນຕົກ (ວີດິໂອ/ສະໄລດ໌)
ບໍ່​ເທົ່າ​ໃດວິນາທີ ກ່ອນ​ເຮືອບິນ​ຈະ​ຕົກ​ນັ້ນ ພວກນັກ​ບິນ​​ໄດ້​ພະຍາຍາມ ຈະປັບ​ແກ້​ ຄວາມ​ໄວ​ທີ່ຊ້າໂພດ ແລະ​ລະດັບທີ່ບິນຕໍ່າໂພດ ​ຂອງ​ເຮືອບິນ ແຕ່ບໍ່ທັນ.
ຄະນະສືບສວນຂອງລັດຖະບານສະຫະລັດ ກ່າວວ່າ ລໍ້ຂອງ ເຮືອບິນສາຍການບິນ Asianna ທີ່ຕົກໃນວັນອາທິດແລ້ວນີ້ ຢູ່ສະໜາມບິນ San Francisco ນັ້ນ ໄດ້ຕໍາກັບກໍາແພງກັ້ນ ນໍ້າທະເລ ຢູ່ສົ້ນທາງແລ່ນລົງຂອງສະໜາມບິນ ຈຶ່ງພາໃຫ້ເຮືອ ບິນຕົກ ຖະໄຫລໄປຕາມທາງແລ່ນ ແລະຟົ້ງໄປຕົກຢູ່ເດິ່ນຫຍ້າ ປະທານຂອງອົງການຄວາມປອດໄພດ້ານການຂົນສົ່ງແຫ່ງຊາດ ຫລື National Transportation Safety Board (NTSB) ທ່ານນາງ Deborah Hersman ໄດ້ກ່າວຕໍ່ກອງປະຊຸມຖະ ແຫລງຂ່າວ ຢູ່ San Francisco ໃນວັນອັງຄານວານນີ້ວ່າ ບໍ່ ເທົ່າໃດວິນາທີກ່ອນທີ່ເຮືອບິນຈະຕົກນັ້ນ ພວກນັກບິນໄດ້ພະຍາ ຍາມ ຈະປັບແກ້ຄວາມໄວແລະລະດັບຂອງເຮືອບິນ ມີເດັກຍິງໄວລຸ້ນຈີນ 2 ຄົນເສຍຊີວິດ ແລະປະມານ 180 ຄົນໃນຈໍານວນຜູ້ໂດຍສານແລະລູກເຮືອຫຼາຍກວ່າ 300 ຄົນໃນເຮືອບິນໄອພົນ Boeing 777 ລໍາດັ່ງກ່າວ ໄດ້ຮັບ ບາດເຈັບ ຫຼັງຈາກທີ່ເຮືອບິນລໍານັ້ນຕົກ ໃນຕອນລົງຈອດ ຂໍ້ມູນຈາກຫີບບັນທຶກຂໍ້ມູນການບິນຂອງເຮືອບິນ ສະແດງໃຫ້ເຫັນວ່າ ເຮືອບິນລໍານັ້ນໄດ້ບິນຊ້າເກີນໄປ ແລະຢູ່ໃນລະດັບຕໍ່າເກີນໄປ ໃນຕອນກໍາລັງຈະລົງຈອດ ທ່ານນາງ Hersman ບໍ່ໃຫ້ການສັນນິຖານ ກ່ຽວກັບສາເຫດຂອງອຸປະຕິເຫດຄັ້ງນີ້ ແຕ່ວ່າຂໍ້ມູນຕ່າງໆສ່ວນຫຼາຍ ທີ່ທາງ NTSB ເປີດເຜີຍອອກມານັ້ນ ຊີ້ແນະວ່າ ຄວາມຜິດພາດຂອງນັກບິນ ຈະເປັນຈຸດເພັ່ງເລັງໃນການສືບສວນສອບສວນ ຄັ້ງນີ້